金像獎︱76歲姜大衞贏台灣影帝吳慷仁 奪最佳男配角
2024年04月14日 21:26
東網電視
更多新聞短片
《第42屆香港電影金像獎》最佳男配角今晚(14日)揭盅,76歲資深演員姜大衞揮低台灣金馬影帝吳慷仁,憑《白日之下》,奪得最佳男配角,果然「姜」係老嘅辣!入行超過70年的他,首次入圍該獎項便奪獎,全場起立鼓掌致意。他於台上指自己與哥哥秦沛都是由弟弟爾冬陞有份做幕後之電影奪獎,談到得獎感受,他向台下太太李琳琳大講愛的宣言:「我好想多謝我太太,今年喺我哋結婚50周年,妳話想我以最低調的方法將個獎交畀妳,I Love you!」台下的李琳琳被老公的一番感言,感動到眼濕濕並向老公飛吻,可謂甜到爆!
姜大衞續稱,以前覺得攞不攞獎不太重要,現在則覺得,獎項對演員好重要,是對自己的一個肯定,他還表示:「我咁多年只係打過一份工,就係電影人,電影畀咗我好多嘢,家庭、工作、朋友...所有嘅嘢,第二世除咗屋企人,我希望可以繼續做電影人。好多謝古天樂、爾冬陞,同埋無佢就無我,張徹導演,多謝。」
至於洪金寶榮獲「終身成就獎」,於張艾嘉手上接過獎項。